      ZAKLJUČAK
s 2. sjednice Upravnoga vijeća Pučkog otvorenog učilišta Slatina održane u četvrtak 09. listopada 2025. godine s početkom u 17:00  u prostorijama ravnateljstva Pučkog otvorenog učilišta Slatina
PRISUTNI ČLANOVI UPRAVNOGA VIJEĆA: 

1. Alen Đurasek - predsjednik 

2. Ivana Strupar - zamjenica predsjednika

3. Marina Brusić - član i zapisničar

4. Šoltić Saša- član

ODSUTNI ČLANOVI: 

1. Luka Repić – član-opravdao izostanak

PORED ČLANOVA UPRAVNOGA VIJEĆA SJEDNICI PRISUSTVUJE: 

Danijela Fabric Fabijanac, mag.educ.philol.croat. – ravnateljica POU Slatina

Danijel Krstičević – voditelj financijsko –računovodstvenih poslova

ZAPISNIK VODI: Marina Brusić, blagajnica – administrativna radnica u POU Slatina

Predsjednik Upravnog vijeća otvorio je 02. sjednicu, pozdravio sve prisutne, konstatirao da imamo kvotu za sjednicu, te pročitao dnevni red. Pozvao je prisutne da iznesu prijedloge za dopunu ili izmjenu dnevnog reda.

Kako se nitko nije javio za riječ dnevni red je jednoglasno usvojen sa 4 glasa ZA. 

Kako primjedbi nije bilo zapisnik je jednoglasno usvojen sa 4 glasa ZA.
Pod drugom točkom ravnateljica na početku govori da smo opet kasno dobili upute od grada, te nismo ranije dostavili materijale. Zatim je riječ prepuštena Krstičević Danijelu koji članovima obrazlaže opći i posebni dio, te govori da su Financijskim planom POU Slatina za 2026. godinu te projekcijama za 2027. i 2028. godinu planirani su ukupni prihodi u iznosu je 719.890 eura (isti iznos je i u projekcijama u 2027. i 2028. godini).
Govori da su neke oznake izvora promijenjene.  Obrazlaže prihode i rashode po izvorima.
Financijskim planom POU Slatina za 2026. godinu te projekcijama za 2027. i 2028. godinu planirani su ukupni rashodi u iznosu je 719.890 eura (isti iznos je i u projekcijama u 2027. i 2028. godini) te je on jednak planiranim prihodima.

Od navedenog ukupnog planiranog iznosa rashoda na rashode poslovanja se odnosi 569.390 eura, a na rashode za nabavu nefinancijske imovine se odnosi 150.500 eura.

Rashodi poslovanja sadrže rashode za zaposlene u iznosu 248.000 eura, materijalne rashode u iznosu 320.090 eura te financijske rashode u iznosu 1.300 eura. Ovi rashodi se odnose na redovne troškove poslovanja te tekuće projekte.

Rashodi za nabavu nefinancijske imovine sadrže rashode za nabavu proizvedene dugotrajne imovine 123.500 eura te rashode za dodatna ulaganja na nefinancijskoj imovini u iznosu 27.000 eura. Ovi rashodi se odnose na kapitalne projekte.

Uz redovno poslovanje na koje otpada najveći dio rashoda bitno je spomenuti i planirani EU projekt na kojeg se odnosi ukupno 180.000 eura planiranih rashoda.

Financijskim planom nije planirano ostvarenje viška niti manjka, a preneseni višak iz 2024. godine planira se  cijelosti utrošiti na rashode u 2025. godini, te se ne planira prijenos viška u sljedeće razdoblje. Nakon opširnog obrazloženja, predsjednik je pohvalio rad ustanove i rekao da se sve brojke slažu, te pozvao  prisutne da iznesu pitanja ili primjedbe. Nije bilo pitanja, Ivana  je također pohvalila rad  ustanove i rekla da su to jako lijepe brojke. Predsjednik Prijedlog Financijskog plana POU Slatina za 2026. godinu te projekcijama za 2027. i 2028. godinu daje na usvajanje. Glasovanjem, dizanjem ruku, prijedlog je jednoglasno usvojen sa 4 glasa ZA.
Pod točkom razno ravnateljica govori članovima kako trenutno imamo razred njegovateljica u institucionalnoj i izvanistitucionalnoj skrbi o starijim i nemoćnim osobama i klasične i korektivne tehnike šminkanja. Polaznici za operativnog djelatnika za sigurnost i civilnu zaštitu u odgojno-obrazovnim ustanovama su upućeni na liječnički pregled, a sutra nam dolaze sa Zavoda za zapošljavanje zbog upisa polaznika za temeljne digitalne vještine.  Do kraja godine planiramo još upisati i novu grupu Pomoćnika u nastavi.
Krenuli smo s Kazališnim večerima, a uz predstave 13. 10. imamo i radionicu za glumce.

16. 10. nam kreće i 12. Slatinska mala scena.
Pohvalila je Srednju školu Marka Marulića na sudjelovanju  na Danima AV baštine te projektu KINO, IGRA, FILM koji je POU Slatina dobilo u suradnji s HAVC-om.
Govori da smo prijavili pet projekata Ministarstvu kulture, HAVC-u dva i GRAS nam je prijavio jedan. 

Projekt prekogranične suradnje nije prošao, a još se čekaju rezultati E-kohezije. 

Slijede nam filmski programi – Randez vouz au cinenmas i Dani AV baštine koji će se vikendom održavati.

Nakon ravnateljičinog izlaganja nije bilo pitanja i predsjednik zaključuje 2 sjednicu u 13:50 sati.

ZAPISNIČAR:                                                                                                        PREDSJEDNIK:

 Marina Brusić

                                                                                   Alen Đurasek

                         

KLASA: 003-06/25-01/06
URBROJ: 2189-53-01-25- 02

U Slatini, 09. listopada 2025. god.

